Vitenskapsåret 1602

Vitenskapsåret 1602 er en oversikt over hendelser, prisvinnere, fødte og avdøde personer med tilknytning til vitenskap i 1602.

Oppdagelsesereiser 
 15. mai – Bartolomew Gosnold gir navn til Cape Cod, og senere til Martha’s Vineyard i nærheten.

Matematikk 
 Nathanael Tarporley får publisert verket «Diclides Coelometricae; seu Valuae Astronomicae universales, omnia artis totius munera Psephophoretica in sat modicis Finibus Duarum Tabularum methodo Nova, generali et facillima continentes», med tabeller som senere blir identifisert som logaritmer. Verket er bevisst allegorisk, og svært utilgjengelig. London

Kjemi 
 Vincenzio Cascarido isolerer bariumsulfid. Bologna.
 Lazurus Zetzner publiserer de tre første bindene av verket «Theatrum Chemicum», et kompendium over europeiske alkymisters avhandlinger. Verket inkluderer tekster av Nicolas Flamel, Johannes av Damaskus, John Dee, Roger Bacon, Albertus Magnus, Arnaldus de Villa Nova, Ramon Llull, Thomas Aquinas og mange andre. Strasbourg.

Medisin 
 Felix Platter får publisert verket «Praxis medica», med sykdommer for første gang klassifisert etter symptomer. Montpellier.

Fødsler 
 18. mars – Jacques de Billy (død 1679), fransk matematiker.
 9. august – Gilles Personne de Roberval (død 1675), fransk matematiker.
 20. november – Otto von Guericke (død 1686), tysk fysiker.

Dødsfall 
 28. juli – Peder Sørensen (født 1542), dansk hofflege.
 Ukjent dato − Juan de Fuca (født 1536), gresk skipsfører.

Referanser